Холбооны ерөнхийлөгч (Герман)

ХБНГУ-ын Xолбооны Ерөнхийлөгч (герм. Bundespräsident) нь Холбооны Бүгд Найрамдах Герман Улсын төрийн тэргүүн юм.

Энэхүү албан тушаал нь 1949 онд Англи, Франц, АНУ зэрэг улсууд Холбооны Бүгд Найрамдах Герман Улсыг байгуулсаны дараа бий болгосон юм. Холбооны Ерөнхийлөгчийг Үндсэн хуулийн байгууллага болох Холбооны хурал тусгай хурлаар сонгодог байна. Холбооны хурлын бүрэлдэхүүнд Бундестагийн болон Орон нутгийн хурлааас пропорционал зарчмаар сонгогдсон гишүүд ордог байна. Холбооны Ерөнхийлөгч 5 жилийн хугацаатай олонхын саналаар сонгогддог. Нэг удаа дахин улиран сонгогдох боломжтой байдаг.  Холбооны Ерөнхийлөгч Берлин хотод -Бельвю цайз болон Бонн хотод Хаммершмидт харшид байралдаг байна. 2017 оны 3 дугаар сарын 19-нөөс уг албан тушаалд Франк-Вальтер Штайнмайер сонгогдоод байгаа.

Xолбооны ерөнхийлөгч нь тус улсын улс төрийн системийн өдөр тутмын ажилд огт оролцдоггүй. Хэдийгээр ингэж оролцох эрхийг нь үндсэн хуулиар нь хориглосон заалт байхгүй ч, Германы төрийн тэргүүд уламжлалаа даган улс төрийн бодлогын хэрэгт оролцдоггүй байна. Германд төрийг удирдах дээд эрх нь Холбооны канцлер (эсвэл Холбооны канцлер хатагтай) болон Холбооны Их Хуралд байна.Дэлгэрэнгүй: Xолбооны ерөнхийлөгчийн алба ба үүрэг, Xолбооны ерөнхийлөгчийн албанаас өөрсдийн албаны хэргийг тодорхойлсон тодорхойлолт, хандсан 2012-07-22. Ерөнхийлөгчийн алба буюу Ерөнхийлөгчийн Тамгын газар нь зөвхөн ёслолын ажлаар хязгаарлагдахгүй, харин улс төрийн хэрэгт оролцох эрх, үүрэгтэй. Ерөнхийлөгчийн албаны эрхлэх үйлийг үндсэн хуулиар зааж өгсөн байна. Үүнийг хэрэгжүүлэх эсэхээ xолбооны ерөнхийлөгч нь бие даан шийдэх ба үүнтэй холбоотойгоор түүнд өөрийнхөө саналыг илэрхийлэх эрх нь бас бий.Urteil des BVerfG, 2 BvE 4/13 vom 10. Juni 2014, Abs.-Nr. 21 f.

Олон улсын эрх зүйд Холбооны Улсыг төлөөлөхөөс гадна Холбооны ерөнхийлөгч нь хямралын үед улс төрийн хэрэгт бие даан шийддэг хэд хэдэн нөөц даалгавар бас байна.Heinrich Wilms: Staatsrecht I. Staatsorganisationsrecht unter Berücksichtigung der Föderalismusreform. Stuttgart 2007. Үүнд жишээлбэл Бундестагийн бус замаар гарч буй хуулийг хуульчлаx зөвшөөрөл өгөх, бундес канцлерийн сонголтын ажилд, Германы Бундестагийг татан буулгах шийдвэрийг гаргах гэх мэт.

Эрх, үүрэг
Холбооны ерөнхийлөгч нь төрийн тэргүүний хүрээнд дараах үүргийг гүйцэтгэнэ:
 Олон улсын эрх зүйд Холбооны Улсаа төлөөлөх
 Дипломат төлөөлөгчийг батлах
 Холбооны Улсын хэмжээнд өршөөлийн тогтоомж гаргах эрхтэй ч, ял хөнгөрүүлэх эрх байхгүй
 Түүний гарын үсгээр холбооны хууль хүчин төгөлдөр болохоос гадна холбооны хуулийн товхимолд нийтлэх зөвшөөрөл олгох
 Холбооны канцлерийг тэр Германы Бундестагаас санал болгох эрхтэй ба сонгогдсон канцлерийг томилох болон халах
 Холбооны канцлерийн саналын дагуу Холбооны сайдуудыг томилох болон ажлаас халах

 Өнөөг хүртэлх холбооны ерөнхийлөгчид 
 ХБНГУ-ын Холбооны ерөнхийлөгчид  Д/д  Нэр (амьдралын он жил) Нам  Алба эхэлсэн хугацаа  Алба дууссан хугацаа  Өдрөөр  Сонгууль  1 Теодор Хойс (1884–1963) ГЧАН  12.09.1949 12.09.1959 3653  1949/1954  2 Хайнрих Любке (1894–1972) ГХАХ 13.09.1959 30.06.1969 3579  1959/1964  3 Густав Хайнеманн (1899–1976)ГНАН 01.07.1969 30.06.1974 1826  1969  4 Вальтер Шеель (1919–2016) ГЧАН 01.07.1974 30.06.1979 1826 1974  5 Карл Карстенс (1914–1992) ГХАХ 01.07.1979 30.06.1984 1827 1979  6 Рихард фон Вайцзеккер (1920–2015) ГХАХ 01.07.1984 30.06.1994 3652 1984/1989  7 Роман Херцог (1934–2017) ГХАХ 01.07.1994 30.06.1999 1826 1994  8 Йоханнес Рау (1931–2006) ГНАН 01.07.1999 30.06.2004 1827 1999  9 Хорст Көлэр (* 1943) ГХАХ 01.07.2004  31.05.2010 2161 2004/2009    Алба эзэнгүй  29   10 Кристиан Вульф (* 1959) ГХАХ 30.06.2010 17.02.2012 598 2010    Алба эзэнгүй  29   11 Йоахим Гаук (* 1940) нам бус 18.03.2012 18.03.2017 1830  2012  12 Франк-Вальтер Штайнмайер (* 1956) ГНАН 19.03.2017алба хашиж буй    2017

Теодор Хойс, Рихард фон Вайцзеккер нар хоёр удаа бүрэн эрхийнхээ хугацаанд ажилласан ерөнхийлөгчид юм.

Хайнрих Любке, Хорст Көлэр, Кристиан Вульф нар нь Холбооны ерөнхийлөгчийн үүрэгт ажлаа өөрсдийн хүсэлтээр хүлээлгэн өгснөөр хугацаанаасаа өмнө дуусгавар болгожээ.

 Мөн үзэx 
 Xолбооны ерөнхийлөгч (Австри)
 Xолбооны ерөнхийлөгч (Швейцари)

 Цахим хуудас 

 Xолбооны ерөнхийлөгч ба ерөнхийлөгчийн албаны цахим хуудас 

Эшлэл


Ангилал:Германы улс төр
Ангилал:Төрийн тэргүүний цол